stanford-oval/wikipedia huggingface dataset:
זוהי סדום

| --- | --- |

זוהי סדום
 בימוי:  אדם סנדרסון מולי שגב
 הופק בידי:  משה אדרי  לאון אדרי  אבי ניר   דוד זילבר  מולי שגב  אבי נשר
 תסריט:  מולי שגב  אמיר דחבש  דוד ליפשיץ  אבי נשר (עריכת תסריט)
 עריכה:  רון עומר  ירון שילון
 שחקנים ראשיים:  ראו פסקת שחקנים
 מוזיקה:  רן שם טוב
 צילום:  גיורא ביח
 מדינה:  ישראל ישראל
 חברת הפקה:  אולפני Nu Boyana, בולגריה
 חברה מפיצה:  סרטי יונייטד קינג
 הקרנת בכורה:  5 באוגוסט 2010
 משך הקרנה:  90 דק' 
 שפת הסרט:  עברית
 סוגה:  סרט פרודיה 
 תקציב:  3.5 מיליון דולר
 הכנסות:  16 מיליון שקלים
 www.mako.co.il/sdom/
 דף הסרט ב־IMDb
 
זוהי סדום הוא סרט קולנוע קומי ישראלי, שיצר צוות תוכנית הטלוויזיה "ארץ נהדרת". במאי הסרט הם מולי שגב ואדם סנדרסון. הסרט יצא לאקרנים באוגוסט 2010.
על פי נתוני יחסי הציבור של הסרט, הוא היה לסרט הישראלי הנצפה ביותר ב-25 השנים שקדמו להפצתו, כאשר למעלה מ-557,000 כרטיסים לסרט נמכרו.
כיום הסרט זמין לצפייה בשירותי ה-VOD של HOT, של סלקום tv ושל FreeTV.
דמויות > דמויות ראשיות

לוט (דב נבון) – הצדיק היחיד בסדום. בתוך ים השחיתות, הגנבות והאונס שסביבו, הוא מקים דוכן הימורים חוקיים (לוטו) שכל הכנסותיו קודשו למתנ"ס שהוא שואף להקים למען ילדי העיר. הוא נשוי ולו בת יחידה בשם שרלוט.
ברע (אלי פיניש) – מלך סדום (או "המאליכ" כלשונם), רודן טוטליטרי ומושחת. יש לו מועצה שמורכבת בעיקר מאומרי הן שלו, והוא מתעסק בעיקר בתוכניות בנייה ראוותניות, ובניסיונות לקחת עוד כסף מתושבי העיר.
אשת לוט (טל פרידמן) – אשתו העצבנית והנוכלת של לוט. זמרת מתוסכלת שהייתה כוכבת אדירה בעברה, אך לדבריה, הקריירה שלה נזנחה עקב נישואיה ללוט. אובססיבית למלח.
רפאל ומיכאל (יובל סמו ומאור כהן) – שני מלאכים אשר נשלחו לפוצץ את סדום בחסות אלוהים. מיכאל מצלם סרט דוקומנטרי אודות שליחותם.
אלוהים (איל קיציס) – יזם צעיר ושאפתן אשר מעוניין למכור לאברהם את עיקרון המונותאיזם, ומעוניין להחריב את העיר סדום כדי לשכנע את אברהם בכך.
נינוה (אסי כהן) – בנו המוכשר ויפה התואר של ברע, ומפקד הצבא של סדום. במהלך ניסיונותיו של אביו להוליך שולל את לוט דרך ביתו – מתאהב בשרלוט. הוא אלרגי לחלב ולמוצריו.
שרלוט (עלמה זק) – בתו התמימה והטובה של לוט. נערה צעירה ויפה, שמחפשת אחר חתן מזה זמן רב ללא הצלחה.
ליאם (מריאנו אידלמן) – בנו המכוער והשלומיאלי של ברע, שמתפקד כנושא כליו.
דמויות > דמויות משנה

אברהם אבינו (מוטי קירשנבאום) – אבי עם ישראל.
הגר (אורנה בנאי) – אישה ערבייה אשר נודדת עם בנה, ישמעאל (מריאנו אידלמן), במדבר.
יצחק (מריאנו אידלמן) – בנו של אברהם.
איוב (מריאנו אידלמן)
הכרוז המלכותי (יובל סמו)
ארנון (מאור כהן) – שר של ברע, על שמו קרויה הארנונה.
שימי (אסי כהן) – דמות מארץ נהדרת.
דקלה (אורנה בנאי) – דמות מארץ נהדרת.
מנחה שעשועון (ארז טל)
יוז'י (מריאנו אידלמן) – מוכר קורבנות.
קורבן אדם (ציון ברוך)
רב (שי אביבי)
המאבטח של סדום (שמוליק כהן)
חשפנית (מעיין קווילי)
כרוז בטרמינל (שני כהן)
המשרתים של המאליכ (מלצרי מסעדת חמודי) - דמויות מארץ נהדרת (אסי כהן, אלי פיניש, מריאנו אידלמן)
מוכר בדוכן מיצים (מולי שגב)
שירי הסרט

דע אותי – מבוצע בידי אשת לוט. מאחר שזה השיר היחיד שאשת לוט הציעה לשיר בחתונה של שרלוט ונינווה ניתן להסיק שהיא זמרת של להיט אחד. פרודיה על שירה של סמנתה פוקס "Touch Me".
האחת/האחד – מבוצע בידי שרלוט ונינוה. השניים שרים על תקוותם למצוא אהבה.
מחר – מבוצע על ידי נינוה ושרלוט. השניים מבצעים אותו בזמן שהם רוחצים זקנים למטרת צדקה, כאשר מחר יום חתונתם.
באנו לעשות שמח – זהו שיר הנושא של הסרט המבוצע בידי מאור כהן. גרסה מחודשת לשירה של להקת "הפסגות".
אמירות סאטיריות

הסרט מהווה סאטירה למספר נושאים בישראל.
אמירות סאטיריות > ההקבלה לתל אביב

בסוף הסרט נאמר שבמרוצת הזמן נהפכה העיר סדום לתל אביב.
על ארמון העירייה מצויה המזרקה "אש ומים" מכיכר דיזנגוף.
אמירות סאטיריות > נטל המיסים והקנסות המוטלים על אזרחים בישראל

גיוס כספים על ידי "צביעת שפת המדרכה בכל מיני צבעים ודרישת קנס ממי שמחנה את הגמל בצבע הלא-נכון".
גיוס כספים על ידי פקודה בלי שום תירוץ. בתחילת הסרט ארנון (מיועצי המלך) מציע "למה שלא נחליט שכל מי שגר בעיר הזאת, צריך לשלם לנו כל חודש בלי סיבה?" עונה לו ברע: "מצוין, ארנון. נקרא לזה 'ארנונה', על שמך".
המלך הרודני והמושחת, שמחפש את טובתו הפרטית במקום את טובת האזרחים והכלל, דורש מהעם מיסים חסרי תועלת וממנה מקורבים לתפקידי מפתח.
אמירות סאטיריות > היחס לערבים בישראל

לעג להגר בדמותה של הערביה אשר לא מפסיקה "להתבכיין" על קיפוח זכויות האדם בכל תירוץ נבוב ולאיים בטרור.
לעג למשטרה אשר לא רושמת תלונות של ערבים.
אמירות סאטיריות > סרטים דוקומנטריים המציגים את האזרח הקטן כמסכן

המלאך מיכאל מצלם ומנפח כל עניין קטן בדברי פרשנות.
אמירות סאטיריות > תרבות פופולרית

כשאלוהים מזפזפ בערוצי הטלוויזיה השונים הוא רואה מראיין שיושב ומדבר עם איוב המיוסר. עם זאת, כשמבקש המראיין להשמיע שיר של הזמרת מירי מסיקה פורץ איוב בזעקות וטוען שייסורים כאלו לא מגיעים לו.
בהמשך, אלוהים נתקל בגמר תוכנית ריאליטי בשם "הסריס הבא של ישראל", בהנחיית ארז טל, כשברקע נעימת רקע מ"האח הגדול" אותה אז הנחה טל.
אלוהים גם נתקל בפרסומת שתחילה נראית כמו פארודיה לנעלי נייקי, כאשר במקום הלוגו המוכר מצויר שופר. בסוף מתברר שמדובר בפרסומת לחניתות.
בסוף הזפזופ, הוא מגיע לפרק בסדרה המצליחה "חברים" וצופה בו, בדיחה לכך שיש שידורים חוזרים של הסדרה משחר ההיסטוריה.
תגובות לסרט

מרבית הביקורות על הסרט היו פושרות למדי ואף שליליות. לטענת ד"ר שמוליק דובדבני, הסרט "חסר מחשבה מגובשת, אמירה סאטירית, תנופה קומית ובעיקר פואנטה". בין היתר כתבו חלק המבקרים כי הסרט אינו סאטירי בצורה מספקת, בעל הומור נמוך, איננו מדייק בסיפור התנ"כי ובעיקר מהווה תעלול יחסי ציבור של "קשת". יאיר רוה מהבלוג סינמהסקופ שיבח את ההומור בסרט, וטען כי מדובר בקומדיה מושקעת. במהלך השנים הסרט נהפך לסרט פולחן ישראלי, לרבות בשל שידוריו החוזרים בימי העצמאות.
הערות שוליים

↑  גיליון 8 באוקטובר 2010 של ישראל היום, מוסף שישבת, עמ' 12
↑  הדף הרשמי באתר mako
↑  ראו הביקורות בקישורים חיצוניים
↑  יאיר רוה, "זוהי סדום", ביקורת, בבלוג הקולנוע "סינמסקופ", 6 באוגוסט 2010
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • טל פרידמן • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
האגודה המתמטית של לונדון

| --- | --- |

 מדינה:  הממלכה המאוחדת 
 מטה הארגון:  לונדון 
 תקופת הפעילות:  16 בינואר 1865 – הווה (160 שנה) 
 פרסים והוקרה:  Athena Prize (2016)  צ'רטר מלכותי (3 באוגוסט 1965) 
 lms.ac.uk
 
האגודה המתמטית של לונדון (באנגלית: London Mathematical Society, בראשי תיבות: LMS) היא האגודה המדעית העיקרית בתחום המתמטיקה הפועלת בבריטניה. האגודה הוקמה בשנת 1865 במטרה לקדם ולהרחיב את הידע המתמטי, ומטרה זו נותרה בעינה עד היום. האגודה המתמטית של לונדון היא בין הוותיקות בעולם, ולאחר הקמתה שימשה מודל והשראה לאגודות מתמטיות ברחבי העולם, בין היתר לאגודה האמריקאית למתמטיקה.
היסטוריה

האגודה המתמטית של לונדון הוקמה על ידי סטודנטים מיוניברסיטי קולג' לונדון (UCL) ועד מהרה משכה אליה מתמטיקאים מובילים מבריטניה ומרחבי העולם, בהם ארתור קיילי, ג'יימס ג'וזף סילבסטר, אנרי פואנקרה ודויד הילברט. בנוסף למתמטיקאים, לאגודה השתייכו גם פיזיקאים ידועים כגון ג'יימס מקסוול, לורד קלווין ולורד ריילי. הנשיא הראשון של האגודה היה המתמטיקאי הבריטי אוגוסטוס דה מורגן, ובהמשך כיהנו כנשיאים מתמטיקאים ומדענים מן השורה הראשונה. מרי קרטרייט הייתה האישה הראשונה שהייתה נשיאת ה-LMS (בשנים 1961-62).
כדי לבסס את מעמדה בזירה הבינלאומית, האגודה כוננה קטגוריה של מעמד כבוד למתמטיקאים זרים. הראשון שקיבל את התואר היה המתמטיקאי הצרפתי מישל של (Michel Chasles).
החל משנת 1884, האגודה מעניקה בכל שלוש שנים את מדליית דה מורגן על תרומה יוצאת דופן למתמטיקה. משנת 1987 מעניקה האגודה את פרס פוליה בשנים שבהן מדליית דה-מורגן אינה זמינה לפרסים.
החל משנת 1865 מפרסמת האגודה את כתב העת המרכזי שלה The Proceedings of the London Mathematical Society, ובו מאמרים בתחומים מגוונים של המתמטיקה.
פעילות האגודה כיום

בשנת 2023 מונה האגודה מעל 2,000 חברים ואחראית לפרסומם של ספרים, כתבי עת, מונוגרפיות ועוד. האגודה יוזמת מדי שנה מגוון רחב של פגישות, כנסים, הרצאות וסימפוזיונים המאפשרים מפגשים לבוגרי תואר ראשון, דרך חוקרים בתחילת הקריירה ועד למתמטיקאים מבוססים. האגודה אף מייעצת לממשל בנושאי חינוך גבוה, ומספקת תמיכה כספית למגוון פרויקטים לקידום המתמטיקה.
האגודה מעניקה מגוון פרסים ומלגות עבור תרומה למחקר, לקידום ולהוראת המתמטיקה.
ראו גם

פרס וייטהד
פרס פרויליך
פרס בריק
לקריאה נוספת

Oakes, Susan Margaret; Pears, Alan Robson; Rice, Adrian Clifford, The Book of Presidents 1865 - 1965: London Mathematical Society, London Mathematical Society, 2005
John Heard, From Servant to Queen: A Journey through Victorian Mathematics, Cambridge University Press, 2019
הערות שוליים

↑  ADRIAN RICE, London Mathematical Society Historical Overview Taken from the Introduction to The Book of Presidents 1865-1965
↑  O'Connor, J. J.; Robertson, E. F. "Dame Mary Lucy Cartwright". School of Mathematics and Statistics, University of St Andrews. נבדק ב-3 באפריל 2019. {{cite web}}:  (עזרה)
↑  Adrian C. Rice, Robin J. Wilson, From National to International Society: The London Mathematical Society, 1867–1900, Elsevier, 1998
↑  Proceedings of the London Mathematical Society
↑  LMS Prizes
| --- | --- |
בקרת זהויות :  NLI: 987007264622405171  CiNii: DA00089616  ISNI: 0000 0004 0497 1699  LCCN: n79118957  NKC: ko2003186514  SUDOC: 030168902  VIAF: 147737299   WorldCat (עם VIAF): 147737299
רפאל מאיר פאניז'ל

הרב רפאל מאיר פַּאניזֶ'ל (כונה: מרפ"א; ה'תקס"ד, 1804- י"ד בטבת ה'תרנ"ג, 2 בינואר 1893) היה שד"ר, והראשון לציון משנת 1880 ועד פטירתו ב-1893.
קורות חיים

נולד בפאזארדז'יק שבבולגריה (אז בשליטת האימפריה העות'מאנית) כבן יחיד לרב יהודה ולשרה. כשהיה כבן שלוש, בשנת ה'תקס"ז (1807) עלה לארץ ישראל עם הוריו. למד תורה בירושלים בחדרים ובישיבות. בגיל 15, בשנת ה'תקע"ט (1819) התייתם מאביו, בודד וחסר כל.
בשנת ה'תקפ"א (1821) נישא לווינזיאנה בת הרב אשר הלוי, שהיה מגדולי רבני ירושלים. בגיל 27 נסע בשליחות רבני ירושלים ללוב, תוניסיה, אלג'יריה ומרוקו לטובת עניי ירושלים. בשנים ה'תקפ"ח-ה'תק"ץ (1828-1830) היה שוב בשליחות מטעם תושבי ירושלים במרוקו, וב-1831 נסע בשליחות לתוניסיה. בשנת 1840 נסע לערי איטליה בשליחות ישיבת חברון, ובזמן שהותו שם השכין שלום בין שני חלקי קהילת רומא, שהיו מסוכסכים, ונקרא בשל כך אל האפיפיור לשיחה וסיור בוותיקן, שם ראה שרידים מכלי המקדש. בה'תר"ה (1845) היה בשליחות חברון לאיטליה. בה'תרכ"ג (1863) יצא שוב בשליחות תושבי ירושלים למרוקו, ושם התפרסם כבעל מופת.
בט"ו באב ה'תר"ם (14 באוגוסט 1880), מונה לכהן כראשון לציון וכממלא מקום החכם באשי, לאחר שמחותנו, הרב יעקב שאול אלישר, ויתר לו על המשרה בשל גילו.
בשנת 1889, הודות למאמצים מצד החכם באשי של טורקיה, הרב משה הלוי, הועלה בתפקידו מממלא מקום לתפקיד החכם באשי הרשמי.
אליעזר בן-יהודה תיאר בזכרונותיו את התרשמותו העצומה ממראה דמותו של ראש רבני ארץ ישראל:
הרב הלך לעולמו לאחר מחלה בת מספר שבועות, בי"ד בטבת ה'תרנ"ג.
מחותנו 'היש"א ברכה' התמנה לראשון לציון תחתיו.
משפחתו

בתו וידה נישאה לרב חיים משה אלישר, ונכדו היה הרב יוסף שאול אלישר.
ספריו

ב-1887 הדפיס את ספרו לב מרפ"א: מערכות בהלכה, לפי א-ב, שו"ת, חידושים ודרושים.
לשון מרפ"א, שו"ת.
כן כתב הערות וציונים על הרמב"ם.
לקריאה נוספת

משה דוד גאון, יהודי המזרח בארץ ישראל, ירושלים תש"ס [תרצ"ח 1938].
עודד אבישר (עורך), ספר חברון: עיר האבות ויישובה בראי הדורות, ירושלים: כתר, תש"ל 1970.
אברהם אלמאליח, הראשונים לציון: תולדותיהם ופעולתם, ירושלים: ר' מס, תש"ל 1970 (כתבי אברהם אלמליח, א), עמ' 267–282.
גיורא פוזיילוב, חכמיהן של ארבע ערי הקודש, ירושלים: מחלקת הפרסומים – מינהל החינוך הדתי – משרד החינוך, תשס"ב 2001, כרך ב: חכמי ירושלם, עמ' 500–524.
הערות שוליים

↑  משה דוד גאון, יהודי המזרח בארץ ישראל, ירושלים תש"ס, כרך ב, עמ' 533.
↑  אברהם אלמאליח, הראשונים לציון: תולדותיהם ופעולתם, ירושלים: ר' מס, תש"ל 1970, עמ' 268.
↑  אברהם יערי, זכרונות ארץ ישראל, כרך א, פרק לו: תחית הדיבור העברי, מזכרונות אליעזר בן־יהודה, תרמ"א–תרמ"ב, עמ' 354.
| הרבנים הראשיים לירושלים |
| --- | --- | --- |
| הרבנים האשכנזיים | הרב מאיר אוירבך • הרב שמואל סלנט • הרב חיים ברלין • הרב אברהם יצחק הכהן קוק • הרב צבי פסח פרנק • הרב בצלאל ז'ולטי • הרב יצחק קוליץ  • הרב אריה שטרן |  |
| הרבנים הספרדיים | הרב לוי בן חביב • הרב דוד בן שלמה אבן אבי זמרה • הרב משה גאלנטי • הרב חיים ויטאל • הרב בצלאל אשכנזי • הרב גדליה קורדוברו • הרב יצחק גאון • הרב ישראל בנימין • הרב יעקב צמח • הרב שמואל גרמיסון • הרב משה בן חביב • הרב משה חיון • הרב אברהם בן דוד יצחקי • הרב בנימין הכהן מעלי • הרב אלעזר בן יעקב נחום • הרב ניסים מזרחי • הרב ישראל יעקב אלגאזי • הרב חיים רפאל אברהם בן אשר • הרב יום-טוב אלגאזי • הרב משה יוסף מרדכי מיוחס • הרב יעקב משה עיאש אל-מגרבי • הרב יעקב קוראל • הרב רפאל יוסף חזן • הרב יום טוב דאנון • הרב סלומון משה סוזין • הרב יונה משה נבון • הרב יהודה רפאל נבון • הרב חיים נסים אבולעפיה • הרב חיים דוד חזן • הרב אברהם אשכנזי • הרב רפאל מאיר פאניז'ל • הרב יעקב שאול אלישר • הרב אליהו משה פאניז'יל • הרב נחמן בטיטו  • הרב משה יהודה פרנקו • הרב חיים משה אלישר • הרב נסים יהודה דנון • הרב אליהו פרדס • הרב שלום משאש • הרב שלמה משה עמאר |  |
| הראשונים לציון |
| --- | --- | --- |
| חכם באשי | רבי משה גאלנטי • רבי משה בן חביב • רבי אברהם רוויגו • רבי אברהם בן דוד יצחקי • רבי בנימין הכהן מעלי • רבי אליעזר נחום • רבי ניסים חיים משה מזרחי • רבי יצחק הכהן רפפורט  • רבי ישראל יעקב אלגאזי • רבי רפאל בן רבי שמואל מיוחס • רבי חיים רפאל בן אשר • רבי רפאל משה בולה • רבי יום-טוב אלגאזי • רבי משה יוסף מרדכי מיוחס • רבי מרדכי הלוי • רבי יעקב משה עייאש • רבי יעקב קוראל • רבי רפאל יוסף חזן • רבי יום טוב דאנון • רבי שלמה משה סוזין • רבי יונה משה נבון • רבי יהודה נבון • רבי חיים אברהם גאגין • רבי יצחק קוב'ו • רבי חיים נסים אבולעפיה • רבי חיים דוד חזן • רבי אברהם אשכנזי • רבי רפאל מאיר פאניז'ל • רבי יעקב שאול אלישר • רבי אליהו משה פאניז'יל • רבי נחמן בטיטו • רבי משה יהודה פרנקו • רבי נסים יהודה דנון • רבי חיים משה אלישר |  |
| ברבנות הראשית | הרב יעקב מאיר • הרב בן-ציון מאיר חי עוזיאל • הרב יצחק נסים • הרב עובדיה יוסף • הרב מרדכי אליהו • הרב אליהו בקשי דורון • הרב שלמה עמאר • הרב יצחק יוסף • הרב דוד יוסף |  |
| --- | --- |
בקרת זהויות :  NLI: 987007523156205171  ISNI: 0000 0000 5290 5873  LCCN: nr96017112  NTA: 29898914X  SNAC: w6s200vv  VIAF: 31894430   WorldCat (עם VIAF): 31894430 
קבר הרב רפאל מאיר פאניז'ל, הראשון לציון, בהר הזיתים
פיתום ורעמסס

פיתום ורעמסס הן שתי ערים הנזכרות במקרא, שבנו בני ישראל במצרים. הערים כונו "ערי מסכנות", ככתוב: ”וַיָּשִׂימוּ עָלָיו שָׂרֵי מִסִּים, לְמַעַן עַנֹּתוֹ בְּסִבְלֹתָם; וַיִּבֶן עָרֵי מִסְכְּנוֹת לְפַרְעֹה, אֶת פִּתֹם וְאֶת-רַעַמְסֵס” (ספר שמות, פרק א', פסוק י"א). "מסכנות" הן אוצרות לאחסון תבואה.
ביציאת מצרים יצאו בני ישראל מרעמסס 'וַיִּסְעוּ בְנֵי יִשְׂרָאֵל מֵרַעְמְסֵס סֻכֹּתָה כְּשֵׁשׁ מֵאוֹת אֶלֶף רַגְלִי הַגְּבָרִים לְבַד מִטָּף'.
זיהוי הערים > העיר רעמסס

מקובל כיום על מרבית החוקרים כי העיר רעמסס הייתה בירת מצרים "פר-רעמסס" שמיקומה בקאנטיר (אנ') השוכנת 2 ק"מ מצפון  לאתר העתיק של אווריס שבמזרח דלתת הנילוס. העיר קרויה על שם אחד מהפרעונים שנקראו רעמסס מהשושלת ה-19. חלקה הדרומי של העיר היה מיושב בתקופות קודמות באוכלוסייה ממוצא כנעני (החיקסוס) ששלטה באזור עד לכיבוש העיר בידי פרעה יעחמס או יורשו. לאחר כיבוש העיר נבנו על חורבותיה מאגורות. התרגום הירושלמי (שמות, פרק א', פסוק י"א) מזהה את פילוסין עם רעמסס המקראית. יצוין, כי המסורה מבחינה בין "רַעַמְסֵס", עיר המסכנות, לבין "רַעְמְסֵס", העיר בה ישבו בני ישראל בבואם למצרים וממנה יצאו בסופו של דבר.
זיהוי הערים > העיר פיתום

מקובל כיום על החוקרים כי מקור השם פיתום הוא "פי אתום", שפרושו במצרית עתיקה בית (האל) אתום שהיה אל השמש.
עיר נוספת על שם האל אתום הייתה און, או בשמה היווני הליופוליס (ביוונית: "עיר השמש"), כיום בפרברי קהיר. עם זאת העיר מוזכרת במקרא כבר בספר בראשית כמקום מושבו של פוטי פרע כהן און, אביה של אסנת אשת יוסף ולכן לא סביר שהיא אותה פיתום המוזכרת במקרא.
בעבר זוהו הערים בתל-מסחותה ובקנאטיר שבמזרח הדלתה של הנילוס, סמוך לוואדי תומילאת, שיש הרואים בו את ארץ גושן.
באגרת רב שרירא גאון מסופר על רב סעדיה גאון שהיה ידוע בעיר "פיתום" במצרים ובגרסה הצרפתית לאגרת נקראת העיר "פאיום" המוכרת בשמה פיום בימינו. (כך כתב רבי דוד צבי הופמן בפירושו לספר שמות א, יא).
תאריך הקמת הערים

העיר רעמסס הוקמה על ידי אחד הפרעונים הראשונים של השושלת ה-19, פרעה רעמסס הראשון או השני, על חורבות בירת החיקסוס אווריס. המאגורות הוקמו בעיר בתקופה שקדמה לשושלת ה-19, לאחר הכנעת החיקסוס בשנת 1530 לפנה"ס, כך שטווח התאריכים הנוגע לסיפור המקראי נע בין 1530 לפנה"ס ל-1300 לפנה"ס.
בפפירוס ליידן מספר 348, מצוין כי ניתנו הוראות לספק מזון לחבירו ולחיילים ש"סחבו אבנים למקדש רעמסס". כמו כן העיר נזכרת באוסטרקון שנכתב בכתב היראטי, שבו מוזכרים החבירו (אפשר לקרוא גם ע'פירו או עבירו) כעובדים בעבודת פרך בבניית העיר פר-רעמסס. היו חוקרים שהציעו כי החבירו הללו הם העברים המקראיים ששועבדו על ידי פרעה. בנוסף, נמצא כי ליד המקדשים, שנבנו מאבן, נבנו בתי לבנים, שיוצרו מחומר ומקש, בדומה לכתוב בספר שמות:
”וַיְמָרְרוּ אֶת-חַיֵּיהֶם בַּעֲבֹדָה קָשָׁה, בְּחֹמֶר וּבִלְבֵנִים, וּבְכָל עֲבֹדָה בַּשָּׂדֶה אֵת כָּל-עֲבֹדָתָם אֲשֶׁר-עָבְדוּ בָהֶם בְּפָרֶךְ...וַיְצַו פַּרְעֹה...לֹא תֹאסִפוּן לָתֵת תֶּבֶן לָעָם לִלְבֹּן הַלְּבֵנִים כִּתְמוֹל שִׁלְשֹׁם הֵם יֵלְכוּ וְקֹשְׁשׁוּ לָהֶם תֶּבֶן...וַיָּפֶץ הָעָם בְּכָל אֶרֶץ מִצְרָיִם לְקֹשֵׁשׁ קַשׁ לַתֶּבֶן.”
לקריאה נוספת

צבי אילן, אתמולים - מחקרים ותגליות בעברה של הארץ, מודן הוצאה לאור, 1988.
הערות שוליים

↑  ר' ספר דברי הימים ב', פרק ל"ב, פסוק כ"ח ורש"י שם
↑  ראו: הערך אווריס.
↑  ספר בראשית, פרק מ"ז, פסוק י"א וספר שמות, פרק י"ב, פסוק ל"ז
↑  Biblical Archaeology: Documents from the British Museum באתר גוגל ספרים
↑  יהודה בלו, משעבד העברים: המסע לגילוי זהותו של פרעה, באתר ynet, 27 ביוני 2007
↑  ספר שמות: פרק א פסוק י"ד, ופרק ה פסוקים ז' י"ב.
| --- | --- |
בקרת זהויות :  NLI: 987007462399905171  VIAF: 316747279   WorldCat (עם VIAF): 316747279 
רגלי פסל ענק של רעמסס השני שנמצא בין קאנטיר לטאניס  שמקורה בפר-רעמסס
2006 בספורט

| 0 | 1 | 2 | 3 |
| --- | --- | --- | --- |
|  |  | 2006  בספורט |  |
< · 2004 · 2005 — 2006 — 2007 · 2008 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2006 ונוגעים לעולם הספורט.
אולימפיאדת החורף > אולימפיאדת החורף ה-20

התקיימה בטורינו, איטליה מ־10 ועד 26 בפברואר.
אולימפיאדת החורף > אולימפיאדת החורף ה-20 > טבלת מדליות חלקית

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | גרמניה גרמניה | 11 | 12 | 6 | 29 |
| 2 | ארצות הברית ארצות הברית | 9 | 9 | 7 | 25 |
| 3 | אוסטריה אוסטריה | 9 | 7 | 7 | 23 |
| 4 | רוסיה רוסיה | 8 | 6 | 8 | 22 |
| 5 | קנדה קנדה | 7 | 10 | 7 | 24 |
ויקטור אן מקוריאה הדרומית זכה בתחרויות החלקה המהירה על קרח במסלול קצר ב-4 מדליות מהן 3 זהב ובכך היה לספורטאי המצליח ביותר במשחקים אלו.
אופניים

בג'ירו ד'איטליה ניצח איוואן באסו (איטליה איטליה)
בטור דה פראנס ניצח פלויד לאנדיס (ארצות הברית ארצות הברית)
בוואלטה אספניה ניצח אלכסנדר וינוקורוב (קזחסטן קזחסטן)
באליפות העולם ניצח פאולו בטיני (איטליה איטליה)
אתלטיקה

12 במאי - ג'סטין גטלין (ארצות הברית ארצות הברית) השווה את השיא העולמי בריצת 100 מטר - 9.77 שניות, בתחרות שנערכה בקטר.
11 ביוני- אסאפה פאוול (ג'מייקה ג'מייקה) השווה פעם נוספת את השיא העולמי בריצת 100 מטר, בתחרות שנערכה בגייטסהד, אנגליה.
11 ביולי - ליו שיאנג (הרפובליקה העממית של סין הרפובליקה העממית של סין) שבר את שיא העולם בריצת 110 מטר משוכות והציב אותו על 12.88 שניות, בתחרות שנערכה בלוזאן, שווייץ.
18 באוגוסט- אסאפה פאוול (ג'מייקה ג'מייקה) השווה בפעם השלישית את השיא העולמי בריצת 100 מטר, בתחרות בציריך, שווייץ.
אתלטיקה > אליפות אירופה

7-13 באוגוסט - אליפות אירופה נערכה בגטבורג, שוודיה
אלכס אברבוך (ישראל ישראל) זכה במדליית זהב בקפיצה במוט והגן על תוארו.
אתלטיקה > אליפות אירופה > טבלת מדליות חלקית

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | רוסיה רוסיה | 12 | 12 | 10 | 34 |
| 2 | גרמניה גרמניה | 4 | 4 | 2 | 10 |
| 3 | בלארוס בלארוס | 4 | 3 | 2 | 9 |
| 4 | צרפת צרפת | 4 | 1 | 3 | 8 |
| 5 | ספרד ספרד | 3 | 3 | 5 | 11 |
בייסבול

27 באוקטובר - סנט לואיס קרדינלס ניצחה בוורלד סירייס את דטרויט טייגרס 1:4, וזכתה בתואר בפעם ה-10.
הוקי קרח

19 ביוני - קרוליינה הוריקנס זכתה בגביע סטנלי (אליפות ה-NHL) לאחר שניצחה את אדמונטון אוילרס במשחק השביעי בסדרת הגמר. השוער קאם וורד נבחר ל-MVP של הפליי אוף.
טניס > המנצחות בתחרויות הגראנד סלאם

אליפות אוסטרליה הפתוחה - אמלי מאורסמו (צרפת צרפת)
אליפות צרפת הפתוחה - ז'וסטין הנין (בלגיה בלגיה)
וימבלדון - אמלי מאורסמו (צרפת צרפת)
אליפות ארצות הברית הפתוחה - מריה שרפובה (רוסיה רוסיה)
טניס > המנצחים בתחרויות הגראנד סלאם

אליפות אוסטרליה הפתוחה - רוג'ר פדרר (שווייץ שווייץ)
אליפות צרפת הפתוחה - רפאל נדאל (ספרד ספרד)
וימבלדון - רוג'ר פדרר (שווייץ שווייץ)
אליפות ארצות הברית הפתוחה - רוג'ר פדרר (שווייץ שווייץ)
טניס > אליפות סבב ה-WTA

11 בנובמבר - ז'סטין הנין (בלגיה בלגיה) זכתה באליפות סבב ה-WTA לאחר שניצחה בגמר את אמלי מאורסמו (צרפת צרפת) 6:4 6:3.
טניס > גביע המאסטרס

18 בנובמבר - רוג'ר פדרר (שווייץ שווייץ) זכה בגביע המאסטרס לאחר שניצח בגמר את ג'יימס בלייק (ארצות הברית ארצות הברית) 6:0 6:3 6:4.
טניס > גביע הפדרציה

17 בספטמבר - נבחרת איטליה (איטליה) זכתה בגביע הפדרציה לאחר שניצחה בגמר את נבחרת בלגיה (בלגיה) 2:3.
טניס > גביע דייוויס

נבחרת רוסיה (רוסיה) זכתה בגביע דייוויס לאחר שניצחה בגמר את נבחרת ארגנטינה (ארגנטינה) 2:3.
כדורגל > המונדיאל

נערך בגרמניה ב-9 ביוני עד 9 ביולי

איטליה זכתה במונדיאל לאחר שניצחה בגמר את צרפת בדו-קרב פנדלים
כדורגל > גביע אפריקה לאומות

10 בפברואר - מצרים (מצרים) זכתה בגביע אפריקה לאחר שניצחה בגמר את חוף השנהב (חוף השנהב).
כדורגל > אליפות העולם לקבוצות

אינטרנסיונל (ברזיל ברזיל) גברה על ברצלונה (ספרד ספרד) 0-1.
כדורגל > ליגת האלופות

17 במאי - ברצלונה (ספרד ספרד) זכתה בגמר ליגת האלופות לאחר שניצחה את ארסנל (אנגליה אנגליה) 1:2
כדורגל > גביע אופ"א

סביליה (ספרד ספרד) זכתה בגביע אופ"א לאחר שניצחה בגמר את מידלסברו (אנגליה אנגליה) 0:4
כדורגל > סופר קאפ האירופי

סביליה (ספרד ספרד) ניצחה את ברצלונה (ספרד ספרד) 0:3 וזכתה בסופר קאפ האירופי.
כדורגל > גביע ליברטדורס

אינטרנסיונל (ברזיל ברזיל) זוכה בגביע ליברטדורס.
כדורגל > גביע סודאמריקנה

פצ'וקה (מקסיקו מקסיקו) זוכה בגביע סודאמריקנה לאחר ניצחון על קולו קולו (צ'ילה צ'ילה) במפגש כפול.
כדורגל > גביע רקופה סודאמריקנה

בוקה ג'וניורס (ארגנטינה ארגנטינה) זוכה בגביע לאחר ניצחון על סאו פאולו (ברזיל ברזיל).
פרסים אישיים > כדור הזהב

פאביו קנבארו (איטליה איטליה) זכה בתואר
פרסים אישיים > כדורגלן השנה

פאביו קנבארו (איטליה איטליה) זכה בתואר.
פרסים אישיים > כדורגל לפי מדינות > איטליה

יובנטוס זכתה בסרייה א באיטליה, אולם לאחר מכן נלקח ממנה התואר והועבר לאינטר מילאנו
מתפוצצת פרשת הטיית משחקים בסרייה א' האיטלקית: יובנטוס איבדה את האליפות והורדה לסרייה ב', לאציו, פיורנטינה ומילאן הוענשו בהפחתת נקודות.
אינטר מילאנו זוכה בגביע.
אינטר מילאנו זוכה בסופר קאפ האיטלקי בפעם חמישית.
פרסים אישיים > כדורגל לפי מדינות > אנגליה

צ'לסי זכתה באליפות הפרמייר ליג האנגלית
ליברפול זוכה בגביע לאחר ניצחון על וסטהאם יונייטד בתוצאה 4–6 בפנדלים.
פרסים אישיים > כדורגל לפי מדינות > ארגנטינה

בוקה ג'וניורס זוכה באליפות (קלאוסורה) בפעם השלושים ושתיים.
אסטודיאנטס לה פלאטה זוכה באליפות (אפרטורה).
פרסים אישיים > כדורגל לפי מדינות > ברזיל

סאו פאולו זוכה באליפות.
סאו פאולו זוכה בגביע, לאחר ניצחון על ואסקו דה גאמה במפגש הכפול.
פרסים אישיים > כדורגל לפי מדינות > גרמניה

באיירן מינכן זכתה בבונדסליגה בגרמניה בפעם ה-20
באיירן מינכן זוכה בגביע בפעם ה-13, לאחר ניצחון על איינטרכט פרנקפורט בתוצאה 0–1.
פרסים אישיים > כדורגל לפי מדינות > ישראל > ליגת העל בכדורגל

מכבי חיפה זכתה באליפות ליגת העל בכדורגל. זו האליפות העשירית בתולדותיה.
הפועל תל אביב זכתה בגביע המדינה לאחר שניצחה בגמר את בני יהודה תל אביב 0:1. זהו הגביע ה-11 בתולדותיה.
11 באוקטובר - נבחרת ישראל עד גיל 21 ניצחה את נבחרת צרפת עד גיל 21 בתוצאה 0:1 ועלתה לטורניר גמר אליפות אירופה עד גיל 21.
31 בדצמבר - יעקב חודורוב, שוער העבר של נבחרת ישראל בכדורגל וחתן פרס ישראל נפטר.
פרסים אישיים > כדורגל לפי מדינות > ספרד

ברצלונה זכתה באליפות הלה ליגה הספרדית
אספניול זוכה בגביע בפעם הרביעית.
ברצלונה זוכה בסופר קאפ הספרדי, לאחר ניצחון על אספניול 3-1 במפגש הכפול.
כדוריד > אליפות אירופה לנשים

17 בדצמבר - נורווגיה (נורווגיה) זכתה באליפות אירופה לנשים שנערכה בשוודיה לאחר שניצחה את רוסיה (רוסיה) 24:27, ובכך העפילה לאולימפיאדת בייג'ינג.
כדוריד > אליפות אירופה לגברים

5 בפברואר - צרפת (צרפת) זכתה באליפות אירופה לגברים שנערכה בשווייץ לאחר שניצחה את ספרד (ספרד) 23:31.
כדוריד > כדוריד בישראל

מכבי ראשון לציון זכתה באליפות ליגת העל בכדוריד לאחר שוויון 2:2 בסדרת הגמר מול הפועל ראשון לציון, בזכות יחס שערים עדיף במשחקי הגמר.